ครม. ไฟเขียวขยายอายุใช้งาน “รถแท็กซี่” เป็น 12 ปี ช่วยผู้ประกอบการ-คนขับ ช่วง “โควิด”
ครม. ไฟเขียวขยายอายุใช้งาน “รถแท็กซี่” เป็น 12 ปี ช่วยผู้ประกอบการ-คนขับ ช่วง “โควิด”
ครม. ไฟเขียวขยายอายุใช้งาน “รถแท็กซี่” เป็น 12 ปี ช่วยผู้ประกอบการ-คนขับ ช่วง “โควิด”
10 พ.ย. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (10 พ.ย.63) ได้เห็นชอบหลักการร่างกฎกระทรวงว่าด้วยรถยนต์รับจ้างบรรทุกคนโดยสารไม่เกิน 7 คน (ฉบับที่ ..) พ.ศ. …. ให้ขยายอายุการใช้งานของรถยนต์รับจ้างบรรทุกคนโดยสารไม่เกิน 7 คนจาก 9 ปี เป็น 12 ปี ซึ่งรถรับจ้างที่มีอายุมากกว่า 9 ปี จะต้องเข้ารับการตรวจสภาพปีละ 4 ครั้ง เพื่อป้องกันและแก้ปัญหามลพิษจากรถรับจ้าง
ทั้งนี้ เพื่อเป็นการช่วยเหลือผู้ประกอบอาชีพขับรถรับจ้างที่ได้รับผลกระทบจากการแพร่ระบาดของโรคโควิด-19 ที่มีอยู่ในระบบประมาณ 8 หมื่นคน และในลำดับต่อไป จะให้สำนักงานคณะกรรมการกฤษฎีกาปรับแก้ไขร่างกฎกระทรวงดังกล่าวเป็นไปตามมติ ครม.
อนึ่ง มติ ครม.ในครั้งนี้ เป็นการทบทวนมติเดิมเมื่อวันที่ 15 ก.ย.63 ที่ขยายอายุการใช้งานของรถยนต์รับจ้างบรรทุกคนโดยสารไม่เกินเจ็ดคนจาก 9 ปี เป็น 12 ปี เป็นระยะเวลา 3 ปี
 